el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi fi el el el el id el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi fi el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi fi el el el el id el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi fi el el el el en el el el en el el el el el en el en el el el en el el el el el el el el el el el en de el el el el el el el el el el el
γνωστή συγγραφέα παιδικών βιβλίων κ. Γαλάτεια Γρηγοριάδου – Σουρέλη την περιμέναμε όπως ήταν: συναρπαστική. Όπως όταν ανοίγεις ένα καλό βιβλίο  μετά τις πρώτες γραμμές ο συγγραφέας σε έχει πάρει μαζί του και σου δείχνει τα πράγματα όπως αυτός θέλει να τα δεις. Και στο ταξίδι αυτό ζεις μια περιπέτεια, καθώς άλλοτε σου διηγείται, άλλοτε σε προβληματίζει, άλλοτε σε ξαφνιάζει. Πάντα όμως, με όλα αυτά, σε διδάσκει.
Και, φαίνεται, δεν την αγαπούν μόνο οι μικροί αλλά και οι μεγάλοι. Γιατί μεγάλη τιμή θεωρούμε το ότι ήρθε στο Σχολείο μας για να την ακούσει και ο σεβαστός Γέροντας της πόλης μας π. Νεκτάριος Μαρμαρινός, πρ. Πρωτοσύγκελος της Μητροπόλεως Κορίνθου, που μετέφερε ανάμεσά μας μια αύρα θείας χάρης…
Έπαινο για το διήγημά της «Το μικρό κορίτσι» απέσπασε στον 12ο Πανελλήνιο Διαγωνισμό Ποίησης & Διηγήματος, που οργάνωσε η Πανελλήνια Ένωση Λογοτεχνών υπό την αιγίδα του Υπουργείου Παιδείας, η μαθήτρια της Γ΄ Γυμνασίου Θεοδώρα Πούλη. Όλο και νέα ταλέντα αναδεικνύονται! Ευχόμαστε «εις ανώτερα»!
σχολικά πρωταθλήματα στο τέλος της σχολικής χρονιάς έχουν πια αναδειχτεί στο Σχολείο μας σε θεσμό! Και επειδή το ανάλογο φυσικό περιβάλλον σίγουρα σε εμπνέει, πραγματοποιήθηκαν και φέτος στις κατασκηνωτικές εγκαταστάσεις του Συλλόγου «Κοινωνική Προσπάθεια» στη Βένιζα Βιλλίων. Η επίσκεψή μας εκεί άρχισε με τη συμμετοχή μας σε σχολικό εκκλησιασμό και συνεχίστηκε με ένα καλό πρωινό – κέρασμα, οπότε ήμασταν πια έτοιμοι να …τα δώσουμε όλα. Οργανώσαμε τρία πρωταθλήματα, μπάσκετ, βόλεϊ και δρόμου. Στις φωτογραφίες μεταφέρουμε ελάχιστες από τις πολλές φάσεις…
το Ψυχαγωγικό Πάρκο Παύλιανης. Πώς το ανακαλύψατε, κ. αρχηγέ της εκδρομής; Μιλάμε για διάσχιση ενός ποταμού με ισορροπία πάνω σε ένα κορμό-γεφυράκι, βόλτα στο ποτάμι με σχεδία που αν δεν πρόσεχες βούλιαζε, πέρασμα πάνω από το ποτάμι με σκοινί σαν τελεφερίκ, όπου πολλοί έμειναν στη μέση της διαδρομής για μια βουτιά στα παγωμένα νερά, κούνια στην πλαγιά του βουνού μπροστά από μια υπέροχη θέα που σου έδινε την αίσθηση ότι πετάς. Πρωτόγνωρες εμπειρίες! Αφού στεγνώσαμε και φάγαμε με όρεξη σε κοντινό εστιατόριο, απολαύσαμε και τις υπόλοιπες εκπλήξεις: παγωτό δίπλα στη θάλασσα κι επιδρομή σε λούνα παρκ, όπου συναγωνιστήκαμε τους καθηγητές μας στα συγκρουόμενα…
εκδήλωση λήξης του σχολικού έτους ήταν αρκετά πλούσια. Ξεκίνησε με μια συνοπτική παρουσίαση του φετινού Προγράμματος της Περιβαλλοντικής Ομάδας για τις εναλλακτικές μορφές ενέργειας και την παράδοση στα μέλη της Π.Ο. της εργασίας τους που εκδόθηκε σε τευχίδιο. Ακολούθησε η απονομή βραβείων – μεταξύ των οποίων και για τον ενδοσχολικό Διαγωνισμό Φωτογραφίας, που απονεμήθηκε στη μαθήτρια της Α΄ Γυμν. Μαργαρίτα Μαρκαντώνη, και, βέβαια, των μεταλλίων για τα Πρωταθλήματα. Με ενδιαφέρον παρακολουθήσαμε στη συνέχεια την προβολή με την ανασκόπηση της χρονιάς, που μας θύμισε τα σημαντικότερα γεγονότα που ζήσαμε και μας χάρισε αρκετό γέλιο με τα στιγμιότυπα και τις γκριμάτσες που τυχαία (;) έπιασε ο φακός… Είδαμε κι ένα βιντεάκι από τη ζωή μας στα Κατασκηνωτικά Σεμινάρια. Την εκδήλωση έκλεισε η Λυκειάρχης μας κ. Επίχαρις Μιχαηλίδου, που το ενδιαφέρον και η αγάπη της βρίσκει πάντα λόγια να μας συμβουλέψει και να μας ενθαρρύνει. Στην έξοδο μας περίμενε ένα βιβλιαράκι-δώρο και ένα μικρό γλυκό, που συνοδεύτηκε πολύ ωραία με δροσερά αφεψήματα από τα αρωματικά φυτά του βοτανικού κήπου του Σχολείου μας.
αποχαιρέτησε τους μαθητές της Γ΄ Λυκείου σε κοινό γεύμα με τους καθηγητές τους, που παρέθεσε προς τιμή τους, και τους κατευόδωσε με πολλές ευχές στο νέο στάδιο που η ζωή ανοίγει μπροστά τους.
Αντιπροσωπεία καθηγητών και μαθητών μας, τιμώντας τη μνήμη του προστάτη των εκπαιδευτηρίων μας και πολιούχου της Κορίνθου Αποστόλου Παύλου, συμμετείχε στην πανηγυρική Θ. Λειτουργία που έγινε στον ι. Ναό του Αγίου στην Αρχαία Κόρινθο. Μακάρι ο Άγιος να πρεσβεύει για μας και γενικά για τους κατοίκους της Κορινθίας, όπου έζησε 18 ολόκληρους μήνες.